26 senatorên Amerîkayî daxwaza zêdetirkiri- 
na gemaroyan dikin 

Amadekarên vê gelaleyê pêk tên ji "Rabêrt Minindêz” serokê 
Komîteya têkiliyên Derve yê Senayê, û "Çak Şomêr” û "Mark 

Kîrk”. 

Senator "Minindêz” yek ji nûnerên bi bandor di kongireyê de 
ku bi tundî rexne ji lihevhatina li ser programa navikî ya îranê 
girt. Ew li ser vê baweriyê ye ku programa navikî ya îranê her 
di binî de, dibe bê rakirin. 



R êûresma 26’ê Sermawezê Sermawezê roja pêşmergê Kurd- Li gor rapora peyamnêrê Kurd- pêşmergê Kurdistanê, birêve çû. 

di binkeya Deftera Siyasî a istariê li bargeha Deftera Siyasî a istanmedia, roja Sêşemî 17’ê Çi- 

PDKÎ de birêve çû PDKÎ li Koyê, bi beşdariya sekreterê leya Pêşîn a 2013’ê, bi beşdariya Ew rê û resm di destpêkê de bi 

giştî yê PDKÎ, birêve çû. endamên rêberî, mêhvan, kadir û 

Kurdistanmedia: Rû û resma 26’ê pêşmergên PDKÎ, rê û resma roja JJOUi Kl Z 

PDKÎ: Bi nemana Mandêla azadîxwazên cîhanê kesay- 
etiyekî naskirî yê demokrasîxwaziyê ji dest dan. 

Sergotar 


Şehab Xalidî 



Rojane em nûçeyên dilêş der- 
heq rewşa Kurdên Kurdistana 
îranê dibihîsin, ku bi bihîstina her 
nûçeyeke dilêş, tiliya tawanbariyê 
bo aliyê rejîma deshilatdar di îranê 
de tê dirêjkirin. 

Belê di demekê de ku karbidestên 
rejîma îranê bi milyonan dolarî 
ji bo terorîstên li Lubnanê, û ji 
bo hevalbendên xwe di Sûriyê de 
dişînin, xelkê welatê me bixwe yan 
bi tometa karê qaçax li ser sînoran 
bi destê hêzên rejîmê têne kuştin, 
yan jî dikevne kuncên girtîgehan 
de, û piştre têne îdamkirin, yan jî 
li ser sînoran di dema kolberiyê de 
dikevne bin reniyê de, yan jî neçar 
dibin ku rû bikne Kurdistana Başûr, 
ku mixabin heya niha çendîn ked- 
karan bi sedema bûyerên kar, canê 
xwe ji dest dane. 

Ew hemû bûyerên dilêş yên ro- 
jane di welatê me de, di demekê de 
rû didin, ku berpirsyarên rejîma 
îranê, bas ji dadperweriyê û îslami- 
yetê dikin, û ew Rûhaniyê ku bi 
girnijîn ve bas ji mafê xelkê û rêz- 
girtina ji kerameta îraniyan dikir, 
her piştî derbasbûna çend mehan 
bi ser deshilatdariya wî de, pêleke 
îdaman li ser xortên neteweyên 
Kurd û Belûç dest pê kir, ku van 
îdaman selimand ku tu cudahiyek 
di navbera wan deshilatdaran de 
tuneye. 

Belê roj bi rojê cînayet û hovîtiyên 
wan deshilatdaran zêde dibin û 
hezretê Mêhdî jî ne dîhar e ku wê 
kengê bi hawara vî xelkî hejar de 
bêt, da ku dadperweriyê li her derê 
bilav bike. 

Renge carê îzna Weliyê Feqîh li ser 
nebe, ji ber ku ew naxwaze ew qas 
hêsan dawiyê bi zulm û zordariyê 
bîne!. Lewra êdî eva xelkê welatê 
me ne, ku dibe biryara xwe bidin 
ku ji vê hindê zêdetir zulmê qe- 
bûl nekin, çimku guneh û sûçê qe- 
bûlkirina zulmê, çend qat ji zulm- 
kirinê jî zêdetir e. 


Kurdistanmedia: Bi boneya koça 
dawiyê ya Nîlson Mandêla Deft- 
era Siyasî ya PDKÎ ragehandinek 
bilav kir, ku deqa wê bi vî awayî 

ye: 

Mixabin Nîlson Mandêla têkoşerê 
siyasî û xebatkarê naskirî yê dijî 
apartaydê li Afrîqaya Başûr û 
rêberê Kongireya Neteweyî ya 
Afrîqayê, roja pêncşemiyê 14'ê 
Sermaweza 1392'an (05.12.2013] 
piştî heyamekê nexweşiyê di te- 
menê 95 saliyê de koça dawiyê kir. 

Bi nemana Nîlson Mandêla azadîx- 
wazên cîhanê û alîgirên wekhevi- 
yê, semboleke xebat û tekoşînê 
û kesayetiyekî herî naskirî yê 
demokrasîxwaziyê ji dest da. 

Mandêla piştî hilbijartineke 
demokratîk a giştî li Afrîqaya bi 
awayekî berçav serkevtin bi dest 
xist, û bû yekemîn serkomarê 
çermreş yê wî welatî. 

Mandêla bi sedema xebat ji bo riz- 
gariyê, û xebata li dijî apartaydê û 
beşdariya di xebata çekdarî de hate 
girtin, û 27 salan di girtîgehê de 


Doma R: 1 

xwendina sirûda neteweyî ya»Ey 
Reqîb» û ragirtina deqeyekê 
bêdengî bona rêzgirtina ji riha pak 
ya şehîdên rêya rizgariya Kurdis- 
tanê despêkir. 

Piştre birêz Rostem Cehangîrî en- 
damê Deftera Siyasî û berpirsê 
Komîsyona Siyasî - Nizamî ya PDKÎ 
bi vê bonê ve peyama xwe pêşkeş 
kir. 

Piştre sirûdek bi navê «Girtîgeh» ji 
aliyê hunermend Lalo Rencder û bi 


ma, ku piraniya salên girtîgehê jî di 
bendên takekesî de bû. 

Mandêla piştî derketina ji girtîge- 
hê di sala 1990'î de, siyaseteke 
aştîxwazane girte pêş, û bi têkoşîna 
berdewam, rê ji bo gihîştina 
Afrîqaya Başûr bi demokrasiyê û 
deshilatekê ku nûnerê hemû tex û 
qatên civakê be, xweş kir. 

Reftar û siyaset û helwesta Mandê- 
la di heyama çend dehikan de, çend 
xelatên aştiyê li pey xwe anîn, û 
navbirî kire kesayetiyekî cîhanî yê 
wusa, ku rêz û hurmet ji bo wî ne 
tenê li Afrîqaya Başûr belkû di se- 
raserê cîhanê de jêre desteber kir. 

Mandêla ya ku ji xelkê Afrîqa- 
ya Başûr re dixwest, ji bo hemû 
neteweyên belengaz û jêrdest dix- 
west, û di vê pêxemê de alîgiriya 
wî ji mafê Felestîniyan û Kurdan 
rohn û eşkere bû. Me dît dema ku 
hikûmeta Turkiyê xelata Ataturk 
da navbirî, wî ragehand ku di Tur- 
kiyê de mafê neteweyî yê Kurdan 
tê binpêkirin, û lewra jî ew xelata 
wernegirt. 

Ew rêz û emegdariya ku civaka 


alîkariya korsa mûzîkê ya PDKÎ ve 
hat pêşkeşkirin. 

Herweha xelata rêzgirtinê, ji aliyê 
birêz Mistefa Hicrî sekreterê giştî 
yê PDKÎ ve, bi wan pêşmergên ku 
20 sal e di nav refên PDKÎ de ne, 
hate dan 

Peyama Yekîtiyên Jinan, Xwendeka- 
ran û Ciwanên Dekomra ên Kurdis- 
tana îranê ji aliyê Fûad Xakîbêyîgî 
ve hat xwendin. 

Kurdistan Zendî kiçekî temen 5 
salî ku di roja 26'ê Sermawezê roja 
pêşmergê Kurdistanê de, ji dayîk 


cîhanî çi di heyama jiyanê û çi jî 
piştî koça dawiyê ya Nîlson Mandê- 
la li hemberî jiyan, xebat, û ser- 
pêhatiya navbirî ji xwe nîşan dan 
eşkere kir ku yên ji bo mirovahiyê 
dijîn û di pêxema bidestveanîna 
mafê mirovan de xebatê dikin, 
çawan dibne ciyê rêz û hurmeta 
mirovan, û hemû jî wan kesan bi yê 
xwe dizanin, û wekî rizgarîderekê 
lê dinêrin. 

PDKÎ tevî eşkerekirina nerehetiya 
xwe seba jidestdana kesayetî û sî- 
mayekî naskirî yê azadîxwaz wekî 
Mandêla sersaxiyê dibêje tewaya 
azadîxwazên cîhanê bi giştî û xelkê 
Afrîqaya Başûr bi taybetî, û hêvi- 
ya vê dixwaze ku mînakên wekî 
Mandêla di qada siyasî û xebata 
rizgarîxwaziya cîhanê de zaf bin, û 
her zindî bimînin bîr û baweriyên 
Mandêla û hêviyên wî di seraserî 
cîhanê de ser bigrin. 

PDKÎ 

Deftera Siyasî 
16.09.1392 
07.12.2013 


bibû, ji aliyê Fireydûn Ezîmî nûnerê 
Heyeta Rêveberê Merasiman ve hat 
xelatkirin. 

Piştire çend sirûdên şoreşgerî û 
neteweyî ji aliyê hunermend Lalo 
Rencder û bi alîkariya korsa mûzîkê 
ya PDKÎ ve hatin pêşkeşkirin. 

Ew rê û resm bi coşek bê mînak 
a beşdaran û bi şahî û govenda bi 
xeml û rewş a Kurdî bidawî bû. hê- 
jayî basê ye ku deqa axavtina rêz- 
dar Rostem Cehangîrî di rûpela 3’ê 
de çap û bilav bûye. 















C 

Deqa peyama rêzdar Rostem Cehangîrî bi boneya 26'ê 
Sermawezê roja pêşmergê Kurdistanê 



Xelkê xebatkar ê Kurdistanê! 
Pêşmergeyên qehreman! 

Xûşk û birayên hêja! 

Mêhvanên Rêzdar! 

26'ê Sermaweza hemû salekê 
bîrhînerê bi hezaran destanrêsî 
û qehremanetî û cangorîtiya 
pêşmergeyên Kurdistanê ye, le- 
wra roja 26’ê Sermawezê roja 
rêzgirtina ji xortên çekdar ên 
Kurd e, ku ji bo yekemîn car bi 
destê xwedî şiyan yê wî mirovê 
can li ser dest, di roja 26’ê Ser- 
maweza sala 1324’an (1945) de, 
êrîşî ser dawî şûnwarên serkutê 
yên hikûmeta şahenşah ya Pe- 
hlewî li bajarê Mehabadê kirin, 
û bi tewahî ji hêza serkutker 
paqij kirin, û rê ji bo avakirina 
dewleta Kurdî xweş kirin. 

Piştî vê bûyera dîrokî bû ku ew hêza 
çekdar bo yekemîn car navê pîroz 
ê "pêşmerge” li ser hate danîn, û ji 
sala 1363 (1984) ve ew roj ji aliyê 
PDKÎ ve wekî roja "pêşmerge” hate 
binavkirin. Ji wê serdemê ve heya 
niha jî ew navê pîroz remza serkev- 
tin û cesûriya xortên neteweya 
Kurd e. Navê pêşmerge remz û 
hêmaya banga azadîxwazî û mana 
Kurd û nîştimana wê ye. 

Berxwedaniya pêşmerge ji aliyekê, 
û tekoşîna civatên xelkê Kurdistanê 
ji aliyekî din ve, di rastî de bûne 
sedema avabûna Komara Kurdis- 
tanê. 

Pêşmerge di qonaxên cuda cuda 
ên xebata bi xwîn ya gelê Kurd de, 
li hemberî dagîrkerên Kurdistanê 
de hertim gurzeke hesinîn bûye, 
û herwisa moraleke bihêz daye 
xortên gelê Kurd. 

Xweragiriya vî mirovê can- 
gorî, bûye sedema vê ku ew bibe 
kesayetiyekî/ê naskirî, û hezkirî bo 
gelê xwe, û ji aliyekî din ve jî bibe 
cihê hêviyê bo domandina xebata 
rewa ya gelê xwe. 

Di rastî de nav û roja pêşmerge 
taybet bi partî yan rêkxirawekê 
nine, belkû nav û roja hemû xebat- 
karekî rastîn yê gelê Kurd e, ku bo 
bidestveanîna mafên rewa û mêjîn, 
yên neteweya xwe û nîştimana xwe 
hewlê dide. 

Di xebata bê rawestiyan û bi xwîn, 
ya neteweya me di sî salên derba- 


zbûyî de, li dijî Komara îslamiya 
îranê, bi hezaran pêşmergeyên 
qehreman ên Kurdistanê canê xwe 
gorî kirine, ku ew yek dilsozî û can- 
gorîtiya pêşmerge diselimîne. 

Pêşmerge ew remz û sembola 
pîroz ya gelê Kurd e ku şoreşa mod- 
ern û azadîxwazane ya gelê Kurd bi 
pêngavên cesûrane û îradeya po- 
layîn ya xwe ber bi pêşve biriye, û 
lehengî û tekoşîna bê rawestiyan 
di pêxema man û hebûna gelê Kurd 
de ji xwe nîşan daye. 

Bo hemû aliyekê eşkere bûye, ku 
pêşmerge di her çeper û her bi- 
yaveke bergiriyê de, ku alîkarê vê 
xebta rewa be, xizmet kiriye, û ji 
bextkirina can û mal û tendirustî 
û jiyana xweş, û ji tu cure fîdakari- 
yekê xemsarî nekiriye. 

Hûn jî ey pêşmergeyên PDKÎ, hûn 
pêşmergeyên partiyekê ne ku 
nêzîk bi 70 salî ye ku di pêxema 
armancên neteweyeke belengaz de 
xebatê dikin. 

Ew partiya hem armancên wê gir- 
ing û pîroz in, û hem jî birrîna rê û 
qonaxên xebata wê gellek dijwar 
bûn. Hem jî bo berdewambûn û 
gihîştina bi armancên neteweyî, di- 
vêt hûn bi pêwendiyeke qahîm, û bi 
riheke pirr ji tebahî û yekdilî û ras- 
tbêjî, ku ji taybetmendiyên partiya 
we ne, wekî pirensîpeke hişyarane, 
partiya xwe biparêzin. 


Di hemen demê de, hûn dibe hişyarî 
pîlanên rejîmê bin, û ji pûçkirina 
wan pîlanan xafil nebin. Ji vê yekê 
jî giringtir dibe em qahîmkirin 
û parastina refên partiyê, bikne 
erkeke serekî, û ji bîra xwe nebin. 
Ji aliyeke din ve pêşmergatî erkeke 
nîştîmanî û neteweyî ye. 

Hekî hişyariyeke tewaw ya 
neteweyî, nîştimanî û dîsîplîneke 
hişyarane nebe, hêza pêşmerge 
nikare bibe ew hêza ku neteweya 
we, çi bo niha, û çi jî bo pêşeroja 
azadiya gel û welat, û ji bo paras- 
tina deskevtên tevgerê, û avakirina 
hikûmeteke nîştimanî - neteweyî, 
hewcehî pê heye, û dixwaze pişta 
xwe pê qahîm bike. 

îro aso û elenda Kurdan rohn e, 
pêvajoya tevgera Kurd ji her deme- 
kê zêdetir ketiye nava liv û tevgerê, 
û di pêşerojê de çavnihêriya ber bi 
pêşveçûneke zêdetir jê tê kirin. 

Kurd li Başûr 

Gelê Kurd li başûr gellek ji mafên 
xwe bi dest xistiye, û mijûl e ku bibe 
hêzeke herêmî, ku di hevkêşeyên 
herêmî de, hisab li ser bihê kirin. 
kar dike bona vê ku hebûna xwe 
wekî neteweyekî cuda ji neteweyên 
din ên îraqê bi çand û koltora tay- 
bet bi xwe nîşanî dost û neyarên 
xwe bide. 

Serdana serokê Herêma Kurdis- 
tanê bo bakûrê Kurdistanê, wekî 


bûyerekî dîrokî di herêmê de tê 
hesibandin, ji ber ku yekemîn car 
e ku di pêwendiyên Kurdan bi 
cîranên xwe re, wekî hêzeke herêmî 
hisab li ser tê kirin, û bandora xwe 
li ser guherînkariyên navxweyî ên 
Tirkiyê jî dadinê, û pêşniyarên wê 
jî berçav têne girtin. 

Ew yek bi raya me bûyereke dîrokî 
û deskevteke neteweyî ye. Kurd 
nabe vê yekê kêm bibîne, lê carê 
xebateke zêde dixwaze bo gihîştina 
bi tewahiya armancan. 

Lewra yekrêzî û tebahiya di nav- 
mala Kurd de, hewcehiyeke ji bîr 
nekirî ye. Başûr hewce ye ku parên 
din ên Kurdistanê jî berçav bigre û 
piştevaniya siyasî û me’newî jî ji 
wan bike. 

Kurd li Bakûr 

Guherînkariyên navxweyî di Tir- 
kiyê de wisa diçne pêş, ku hekî tu 
bûyereke cîhanî û herêmî li pêşiya 
Kurdan nebe asteng, wisa xuya 
dike ku Kurd ji riya geşekirina 
demokrasî, û yasa û parlemanê ve 
bigîje beşek ji mafên xwe. 

Herçend renge ji vê riyê ve nekare 
bigihîje hemû mafên xwe, lê Kurd 
dibe gellek hişyarane mifahê jê 
wergire, çimku tê çavrêkirin ku di 
Tirkiyê de guherînkariyeke ber- 
firehtir çê bibe. 

Hêzên demokrasîxwaz roj bi roj 







ber bi pêşve diçin, û mihafizekar 
(bingehxvvaz) û bi taybetî hêzên 
şovenî paşekêşê dikin, ew pêva- 
joya ku tê pêş, bi qazanca tevgera 
Kurd di vê para Kurdistanê de ye. 

Lê mixabin di vê beşê de Kurdan 
ew yekgirtina ku hewce ye hebin, 
nînin, û ew yek jî bo tevgera rewa 
ya Kurd bi mifah nabe, û neyarên 
wê dikarin qazancê lê wergirin. 

Kurd li Rojava 

Di vê para nîştimana me de, der- 
feteke zêrîn bo Kurdan hatiye pêş, 
û dewleta nawendî jî lawaz bûye. 
Kurd dikarin roleke gellek berçav 
di doza xwe ya rewa de bibînin. 

Dijmin bi şerekî navxweyî re ber- 
birû bûye. Pêşeroja welat li gorî 
gotina çavdêrên siyasî ber bi 
guherînkariyeke kûr ve diçe, her 
guherînek bête pêş, Kurd dikare 
mifahê jê wegire, lê Kurdan di wir 
de jî hewcehî bi yekdengî û yekrêz- 
iya navmala xwe heye. 

Mixabin Kurdên Kurdistana Roja- 
va di netebahiyên navxweyî de, bi 
ser du eniyên dijî hevdu de, hatine 
parvekirin. 

Em wekî PDKÎ ji vê yekê nîgeran 
in. Her du eniyên Kurd di vê rewşa 
dîrokî de, hekî nekarin berpirsay- 
etiya xwe bi cih bînin, û navmala 
Kurd bikne yek, ew derfeta ji dest 
Kurdan de derdikeve, hekî ew der- 
feta ji dest çû, Kurd di vê parê de 
her hemû jî, wê zirarê bibînin, û 
bandorê li ser parên din jî dike. 

Em daxwazkar in ku Kurd di vê 
rewşa hestiyar de, roleke pozetîv 
bibînin, û nebne karta di destên 
neyarên xwe de, û bi yekdengiya 
xwe dawiyê bi dilekutêya Kurdan 
li her çar aliyên Kurdistanê bînin, 
û hêviyên neyarên Kurdan pûç û 
bê bandor bikin. 

îran û Kurd li Rojhilata Kurdistan 
Piştî 35 salan hêşta jî per û baskên 
reş ên dîktatoriyê bi ser welat de 
dike sîber. 

Girtin û îdam û bê serûşûnkirin 
bûye para gelên îranê, bi tayebtî 
gelê Kurd ê mafxwarî. Hilbijar- 
tina serkomarê nû di sala 1392’an 
(2013] de, ji hinek kes û aliyan 
re bibû cihê hêviyê, ku jêve bûn 
guherîneke micid di îranê de rû 
dide, û toyê gumanê di nava xelkê 
de bilav dikirin, lê PDKÎ her di dest- 
pêkê de jêve bû ku di çarçoveya vê 
nîzamê de, çi guherînek rû nade, û 


hekî kesanek di nav vê rejîmê de 
hebin ku bawerî bi guherînê hebin 
jî, nikarin tu pêngavekê hilgirin. 

Jiber ku di welatê belalêdayî yê 
me de, kesek rêberiyê dike ku li 
serweyî hemû yasayekê ye, û tenê 
xwe li hemberî Xwedê de ber- 
pirsyar dizane. 

Hêza serkutkar di destên wê de 
ye, û dahata welat qorix kiriye, û 
çi rêzekê ji azadî û mafên mirovan 
nagre, lewra me dît ku hilbijartin 
birêve çû, û çi mo’cizeyek di vî 
welatî de rû neda. 

Tenê karek ku hate kirin, eva bû ku 
piştî çemiyana pişta wê li jêr ge- 
maroyên aborî de, û tirs û wehşet 
ji nemana rejîmê, dest bi axavtinan 
û xweşkirina rewşê bo teslîmbûnê, 
di hemberî îradeya civaka cîhanî 
de kirin, û serê xwe bo lihevhatina 
Jinêvê tewandin. Eva duyemîn car e 
ku di hemberî zextên navneteweyî 
de teslîm dibin. 

Piştî vê hemû gefxwarin û ha- 
warkirina çendîn sale, ku têde 
deshilatdarên rejîmê pirsa 
pirojeya etomî ji xwe re wekî hêla 
sor dihesibandin, û radigehandin 
ku bi tu awayî paşve venagerin, 
niha hemû hêlên sor ji nav çûn, 
û rejîm bi tewahî teslîmî îradeya 
navneteweyî bûye. 

Herçend gellek caran bo bidestxis- 
tina demê, gellekleyîz kirine, gellek 
qewl dane, lê bi cî neanîne, vê carê 
jî ne diyar e ku bo şeş mehên din 
wê çi bike, lê tê pêşbînîkirin ku îran 
bi tewahî hemû şert û mercên ali- 
yên 5+1 qebûl bike. Ya ku ji bo me 
û azadîxwazên îranê giring e, pirsa 
azadî, mafên neteweyî ên gelên 
îranê, mafên mirov, azadiya tewa- 


ya girtiyên siyasî û rê xweşkirin 
bo xelkê îranê, bo bidestvegirtina 
îradeya xwe, û bidestveanîna ma- 
fên wan e. 

Cîhana pêşkevtî û hêzên biryar bi 
dest ên cîhanî dibe vê yekê berçav 
bigrin ku di wan gotûbêjên xwe 
yên digel deshilatdarên îranê de, 
pirsa mafên mirovan bêxne ber 
bas, û dewleta îranê bêxne jêr zex- 
tên navneteweyî, bona vê ku tes- 
lîmî îradeya xelkê be. 

Herwekî me got ceribandinan 
nîşan daye ku zextên navneteweyî 
bo welatên dîktator bandora xwe 
heye, ew guherînên herêmî vê ras- 
tiyê diselimînin. 

Di îranê de jî me dît, ku bo çendemîn 
car ew li jêr zextên navneteweyî de 
paşekêşê dikin. Cîhana derve nabe 
mafên gelên îranê bike goriyê sat 
û sewdayên xwe, û belkû dibe 
givaşan li ser Komara îslamiya 
îranê zêde bike. 

Bona vê ku xelkê îranê jî ku hê- 
jayî jiyaneke serdemiyane ye bigîje 


hêviyên xwe yên mêjîn, ku azadî û 
dadperweriya civakî ye. 

Di roja 26'ê Sermawezê de em sila- 
van dişînin bo canê pak ê şehîdên 
nû ên gelê Kurd, û hemû gelên 
îranê, ku îsal di nava reşçalên Ko- 
mara sêdarê ya îranê de, hatine 
îdamkirin. 

Bo careke din bi navê PDKÎ em 
sersaxiyê dibêjne malbatên wan 
û neteweya Kurd û gelên îranê bi 
giştî. Em hêvîdar in ku gelên îranê 
bi yekgirtina xwe bikarin belaya 
vê rejîma biyom, ji xwe dûr bixin 
û hêviyên xortên xwe bidest bînin, 
û bo xebateke bi vî awayî PDKÎ 
piştevan û sitargeha xwe bizanin. 

Silav li 26'ê Sermawezê û hêza 
pêşmergê Kurdistanê 
Silav li girtiyên siyasî û mlbatên 
wan 

Silav li malbatên rêzdar ên 
şehîdên Kurdistanê 
Silav li civatên xebatkar ên 
xelkê Kurdistanê, alahilgirên 
azadî û mafên neteweyî 
Her şad bin 
26.09.1392 
17.12.2013 












Nenna 

Lîderan 



" Renge em bi 
Eniya Îslamî ya 
Sûriyê re rûnên". 



berpirsyarê si- 
lametiya xelkê 
ye, bixwe gellekî 
nesax e". 

xelkê îranê set- 
elayt hene, û di 
pêşerojeke nêzîk 
de, 2 hezar kanalên 
esmanî wê bikevne 
ser mabaylan, gelo- 
ma parazîtxistina 
li ser setelaytan rê 
çare ye". 

aliyê xwe rakêşaye, û li gorî derencamên van guherînkariyan, şiyaye ku 
pênaseya koltorî wergire. 

Rikeberiya dirêjtirîn şeva salê digel rojê, û bezandina şevê di vê rike- 
beriyê de destpêka rojeke nû û demsaleke nû ye, ku têde êdî roj dirêjtir 
dibin, wate serkevtina rojê bi ser tarîtiyê de bi wateya jidayîbûna rojê 
hatiye pênasekirin, û ew pênase jî di nav piraniya netewe û Rojhelatiyan 
de, wekî hev e. Di îrana kevn de bi roja jidayîkbûna Mêhr - Mîtra hatiye 
pênasekirin, û li cem Romiyam jî bi "Natals Anaylitos" hatiye binavki- 
rin. 

Berî çar hezar salî Mîsriyan cejna jidayîkbûna rojê hebûne, di Yûnana 
kevn de jî yekemîn roja Zivistanê roja rêzgirtina ji Xwedayê rojê bûye. 


Nahîd Husêynî 


Rûbirûbûna du têgehên baş û 
nebaş, pakî û napakî, û dêw û 
firişte, û şev û roj, û...hwd, her ji 
kevn ve heya niha di koltor û hizra 
piraniya neteweyan de hebûye, û 
heya niha jî her maye. 


Rê û resmên bi vî rengî li başûra Rûsiyê jî birêve diçin. Cihû di vê şevê 
de cejna "Darê" birêve dibin, û Mezdekiyan jî navê "Xoremê Rûz" (Roja 
Xweş} li ser vê şevê danîne ...hwd. 

Bi giştî hemû pênase îşareyê bi xaleke hevbeş dikin ku ew jî jidayîkbûna 
rojê û bezandina şevê ye. 

Şeva Yelda ku peyveke Siryanî ye, bi wateya jidayîkbûnê ye û Ebûrêhanê 
Bîronî Yelda wek şeva jidayîkbûna rojê binav kiriye. 


Tarîtî hertim nûnerê ehrîmen, 
dêw, napakî û herwisa ronahî jî 
sembola firişte, Xwedayên baş û 
pakiyê bûye. 

Dîroka serhildana van bîrokeyan 
gellek kevn û nadiyar e, dirêj û 
kurtbûna rojan ku encama guherî- 
na demsalan e, bandora xwe li ser 
berhemên çandiniyê hebûye, le- 
wra bala mirovên çaxên kevn bo 


Diyare birêveçûna vê boneyê wekî piraniya boneyên welatên Rojhelatî 
deb û resmên taybet bi xwe hene. Bo neteweya Kurd jî şeva Yelda 
bîrhînerê civîna hemû endamên malbatê û raxistina sivika şevzistanê, û 
xwendina helbestan, û gotina pêkenokan, û gotinên pêşînan ji aliyê pîr 
û kalên malbatê ve ye, lê ya ku bo me Kurdan û bi taybetî malbata mezin 
ya Demokrat giring e, û cihê giringîpêdanê ye, hevdembûna vê boneyê 
digel roja jidayîkbûna rêberê mezin ê gelê me Dr. Qasimlo ye. 

Salvegera jidayîkbûna pêxemberê aştiyê û şeva Yelda ji we pîroz be. 























Bûyerên xweş û nexweş ên serdemê pêşmergatiyê û hêviyên di dilê çend 

pêşmergên kevnar ên PDKÎ de 



Hemexan Musa'dî: 

"Dema ku min 
nûçeya şehîdkirina 
Dr. Qasimlo bihîst, 
min got Kurdistan, 
pêşmerge û azadî, 
hemû bê wate man, 
û hizba min û welatê 
min bê xwedî man". 



Hemîd Elîzade: "Li vê 
dinê tenê hêviyeke 
min heye, ew jî ev e 
ku Kurdistan ji destê 
dagîrkeran rizgar be 
û PDKÎ jî serkeve". 

Mehmûd Nûrî: 
"Hêviya min ev e ku 
PDK îranê tevî wan 
hevalên ku ji partiyê 
veqetiyane, cardin 
hevdu bigirin, û ez 
hêvîdarim ku rejîm 
biherife û cardin em 
vegerin kurdistanê". 




Rizgar Namdarî: "Ez ji pêşmergatiyê 
mandî nînim, û pir dilxweş im ku hêj di 
nav PDKÎ de xebatê dikim". 








































Mandela wê hertim di dilê azadîxwazan de 


Ebdulla Hicab 


Ez heya niha bi wê riya dûr û dirêj 
ya azadiyê re çûme. Min her tim 
hewl da ku ez di wê riyê de dudil 
nebim û ya ku ji destê min tê, 
kêmasiyê nekim; carna min şaşitî 
jî kirin, lê ya ez gehîştimê ew e ku 
min ew nepenî eşkere kir dema 
mirov ji çiyayekî bi ser dikeve, 
temaşe dike, ku hê çiyayên din jî li 
ser rê ne, û pêwîst e mirov ji wan 
çiyayan jî bi ser bikeve. 

Niha ji bo demek kin ez bêhna xwe 
vedidim, heya bi bêhneke fireh û 
bi hêzek hê xurttir temaşeyî wê 
dîmena bedeve li derdora xwe 
bikim, û awirekê paş ve bidme wê 
riya ku heya niha ez hatime. 

Lê ez tenê dikarim ji bo demek 
kin bêhna xwe vedim, ji ber ku 
bi azadiyê re gelek erk dikevin 
ser milê mirov. Ez qet nikarim li 
wir bisekinim, ji ber ku meşa min 
ya ber bi azadiyê ve hê bi dawî 
nehatiye» (Nelson Mandela; Meşa 
ber bi azadiyê ve, weşan; 1994}. 

Rêvîngê riya dûr û dirêje azadiyê 
Nelson Rolihlahla Mandela 
(1918-2013} heya dema 
dawî ji wê soza ku dabû 
venegeriya, û bi armanca xwe 
ya azadîxweziyê ve girêdayî 
ma. Bi wê berdewamiya li 
ser têkoşînê re, ya ku hê 
zêdetir hêz dida Mandela û 
bi wî re jî girêdayî hêz dida 
civak û hezkiriyên wî, nêrîn 
û sekna wî ya mirovhez ji 
bo çareserkirina pirsgirêkên 
siyasî û civakî bû. 

Mandela, di gel ku di malbateke 
eşîrî de ji dayîk bibû, û zarokatiya 
xwe di koçka mîritiya eşîra xwe, 
eşîra "Thembu” ya ser bi êla 
"Xhosa" li Rojhilata "Cape" derbas 
kiribû, û sîstema ku babê wî 
Mîritiya wê dikir, ji aliyê Birîtaniya 
ve hatibû hilweşandin, lê di dîroka 
têkoşîna xwe ya siyasî de nekete 
ser şopa vejiyandina eşîretê, an 
deshelata malbata xwe. 

Berevajî, wî sînorê malbat, eşîr, 
êl û herêmê derbas kir û bû 
sembola têkoşîna azadiyê ji bo 
hemû pêkhate û gelên Afrîqaya 


Başûr. Mandela xwendina xwe 
jî kire qurbana doza xwe ya 
mafxweziyê û 13 sal pê çûn heya 
karî mafê hindê bistîne ku weke 
parêzer bixebite. Lê wî xwendina 
xwe ya mafnasiyê kire bingeh ji 
bo mafxweziya xwe. Lewma her 
çi qas ku 50 sal jî pê çû heya 
bikare xwendina xwe 
ya zankoyê biqedîne 
û bawernameya 
mafnasiyê di 
asta "bachelor" 

(bekalaryos) 
de li sala 1989 
bi dest bixe, lê 
her tim weke 
parêzvanê 
azadiyê kar kir. 

Di jiyana 

malbatî de jî 
Mandela ne ew 
kes bû ku rê bide 
malbat biryarê 
li ser qedera wî 
bide. Piştî ku babê 
wî ji deshelatê hate 
avêtin, û sala 
1928’ê çû 
s e r 


hemberî apartaydê. 

Bi baweriya Mandela, têkoşîna 
sivîl ya ku gencê sedsala bîstan 
Mahatma Gandî birêve dibir 
rêbaza herî baş bû, lê bandora wê 
li ser sîstema apartaydê tunebû. 

Lewma wî ji şevitandina 
belge û nasnameyên 
deshelatdarên 
Afrîqaya Başûr 
re bigre heya 
piştgirîkirin ji 
karê sabote, an 
ji karxistina 
demûdezgehên 


heqiya xwe, û mamê wî "Mîr 
Dahlindyebo" bû sergêrê malbatê, 
dema apê Mîr xwest wî ne ji dil 
bizewicîne, N elsonêgenc jimalbatê 
reviya û çû "Johannesburg”ê. 

Li wir jiyana Nelson bi yekcarî 
hate guhertin. Di sala 1942’an de 
bû endamê Kongireya Neteweyî 
ya Afrîqaya Başûr (KNCJ. 

Sala 1943’an bi hevbîr û hevalên 
xwe; "Walter Sisulu” û "Oliver 
Tambo” re Yekîtiya Lawên KNC 
damezirand, û kete ser riya 
dijware têkoşînek bê hempa li 


deshelatdariyê, 
hemû rêbaz di 
têkoşîna xwe 
de ceribandin. 
Sala 1961’an bû 
serokê şaxê çekdar 
yê ANC, û kete nava 
hewldanek 
xurt ji 
b o 


bi rêkxistinkirina têkoşîna 
çekdarî. Yek sal piştre eşkere bû, û 
hate girtin û 5 salan kete girtîgehê. 
Lê di dema ku ew hatibû girtin 
de, pilana têkoşîna çekdariya 
ANC eşkere bû û piraniya serok 
û serkirdeyên rêkxistinê hatin 
girtin. Nelson Mandela dubare 
hate darizandin û wê carê cezaya 
girtîmayîna heya dawiya jiyanê bi 
ser de hate sepandin. 

Lê Mandela girtîgeha girava 
Robin (Robin IslandJ kire qada nû 
ya têkoşîna xwe ya ji bo azadiyê û 
dema piştî 27 salan, bi serbilindî 
ji girtîgehê derket, êdî bûbû 


Lê Mandela girtîgeha 

girava Robin (Robin 

Island) kire qada nû ya 

têkoşîna xwe ya ji bo 

azadiyê û dema piştî 27 

salan, bi serbilindî ji 

girtîgehê derket, êdî bûbû 

sembola azadiya gelên 

^ Afrîqaya Başûr ^ 

sembola azadiya gelên Afrîqaya 
Başûr. 

Ji bo Mandela deshelatdariya herî 
mezin heza di nava dilê xelkê de 
bû, lewma tenê di salên navbera 
1994-1999'an de serkomarî 
kir, û piştre deshelat radestî 
berendamên piştî xwe kir. 

Wî di dema jiyana xwe da bi 
dehan xelat û nîşan wergirtin û 
tenê ji nîşanekê re got "NA"; ew 
jî nîşana Mistefa Kemal Ataturk 
bû ku dewleta Turkiyê dixwest 
bide wî, û Mandela yê mezin ew 
nîşan ji xwe re weke şerm dizanî. 
Wî di dema ku ew nîşan ret kirî 
de got; "Ji bo min xelatê mezin wê 
azadiya gelê Kurd be". 

Mandela ji ber têkoşîna wî ya bi 
rûmet ji bo bidawîanîna sîstema 
duçavkiya civakî (apartheid} li 
Afrîqaya Başûr, û sekna wî ya 
siyasî ya piştî serkevtinê ji bo 
hemû azadîxwazên cîhanê bû 
çavkaniya hêz û hêviyê. 

Lê Mandela ne tenê ji bo îradeya 
xwe ya bi hêz di têkoşîna li dijî 
apartaydê de, lê piranî ji bo dîtina 
wekhevîxwazî, xwedûrgirtin 
ji tolhildanê, jêxweşbûn an 
efûkirinê, û piştgiriya bi têkoşîna 
li dijî newekheviyê re navûdengê 
cîhanî peyda kir. 

Bi wê pêgeha xwe ya civakî û 
siyasî re, Nelson Mandela yek ji 
wan kesayetiyên siyasî ye ku wê 
şopa wî li ser têkoşîna mafxwaziya 
gelan heya dawiyê bimîne. 

Kesayetiya wî ya qenc, nêzîkbûna 
wî ya mirovhez, îradeya wî 
ya bê şikan û dostayetiya wî 
ya bi bindesatn re, wê di dilê 
azadîxwazan de her tim bijî. 












H: Rehîm Gergulî 

Silêman Sabîrî naskirî bi Silêman 
Kize, kurê Xidir sala 1348'an 
(1969) li gundê Nerzîwe ya ser 
bi bajarê Şinoyê hatiye dinê. 
Silêman weke hemû zarokên 
din ên Kurdistanê bi hêvî û eşq 
ve diçe xwendingehê û dest dia- 
vêje xwendinê, lê her di despêkê 
de bi sedema destengî û hejari- 
yê nikare dirêjiyê bi xwendinê 
bide û tenê salekê dixwîne, lê 
di dema pêşmergatiyê û di nava 
refên PDK îranê de kariye ku 4 
salên din li qonaxa despêkî a 
xwendinê derbas bike. 

Sileman Sabîrî derheq nasyariya 
xwe û PDK îranê weha dibêje: 
"Temenê min 17 salî bû û ez mi- 
jûlî karê şivantiyê bûm û bo cara 
yekemîn ji rêya Radyo Dengê 
Kurdistana îranê ve û bi xasmanî 
bi dengê Ehmed Şêrbegî min PDK 
îranê nas kir, û hesta min a netewî 
hate bizavtin. Lê birayekî min jî bi 
navê Kerîm endamê nepenî yê PDK 
îranê di hindurê Kurdistanê de bû 
ku mixabin di dema birêvebirina 
me’mûriyeta hizbî de hate gir- 
tin û piştî sê salan di 22.05.1392 
(1983)’an di girtîgeha Urmiyê de 
hate bidarvekirin”. 

Silêman Sabîrî herweha tevlîbû- 
na xwe bi refên Pêşmergên PDK 
îranê re weha tîne ziman: "Sala 
1365’an(1986) bona pêşmergatiyê 
ez du caran çûme nava hêza Kêleşîn 
de, ku wî çaxî Omer Hamidî ber- 
pirsê komîteya şaristanê bû, lê bi 
sedema vê ku min nexweşiya Di- 
yabêtê hebû û pir lewaz bûm, go- 
tin ku Silêman nesax e û wê bimire, 
lewra ez nehatim wergirtin, lê cara 
seyemîn çûm û min xwe bi hêza 
Qendîl nasand û ji aliyê fermandê 
hêzê Seyîd Resûl naskirin bi Seyîd 
Resûl Çûke ve hatme wergirtin û 
piştî du heyvan bo Fêrgeya Siyasî 
- Nizamî hatme şandin û di dew- 
reya 30 de min perwerdeya siyasî 
û leşkirî dît”. 

Silêma roja herî xweş a jiyana xwe 
weha tîne ziman: "Her rojekê ku 
pêşmergan emeliyat dikirin û şehîd 
nedidan roja xweş a jiyana min bû, 
lê roja her xweş ew bû ku em li 
baregehên partiyê li Mame Xetîb 
bûn ku Dr. Qasimlo hat û civînek 
bo pêşmergan pêk anî, di civînê de 
got ku ezê herm derveyî welat û bi 
hêviya xwedê vê carê ezê bi destek 
pir ve vegerim, lê mixabin çû û tu 
car venegeriya”. 



jiyana xwe weha tîne ziman : "Roja 
şehîdketina herdu rêberên partiyê 
wate Dr. Qasimlo û Dr. Şerefkendî 
rojên herî nexweş ên jiyana min in, 
jiber ku ez pir nerihet bûm ev du 
serkirdeyên mezin ji Kurdan hatine 
sitandin. Herweha rojên ku heval 
yan jî hevçeperên me ku heyamên 
dûr û dirêj ên pêşmergatiyê me 
bi hev re derbas kiribûn, dihatne 
şehîdkirin pir newxeş bûn û nahên 
jibîrkirin”. 

Silêman Sabîrî derheq jiyana xwe 
ya hevpar dibêje : "Sala 1384’an 
(2005) min û Amîne Rehman a 
xelkê Diyana hevdu nas kir û piştî 


"Rojên ku heval 
yan jî hevçeperên 
me ku heyamên 
dur u direj en 
pêşmergatiyê me 
bi hev re derbas 
kiribû, dihatne 
şehîdkirin pir 
newxeş bûn, û 
nahêne jibîrkirin". 


heyamekê û di heman salî de li Na- 
wenda Sê ya Kurdistanê (Cêjnîkan) 
me jiyana hevpar pêk anî”. 

Silêman rû li xelkê Kurdistanê dike 
û dibêje: "Komara Îslamî bi eşkere 
li Kurdistanê madeyên hişber belav 
dike, lewra daxwazê ji xelkê Kurd- 
istanê bi taybetî dayîk û baban 
dikim ku nehên xapandin û hay- 
darî zarok û malbatên xwe bin da 
ku nekevin telika madeyên hişber 
(ê’tiyadê) de". 

Silêman Sabîrî dibêje: "Hêviya min 
tenê serkevtina partiya min PDK 
îranê ye, jiber ku encama serkevti- 
na wê, rizgariya gelê Kurd di Kurd- 
istana Rojhelat de ye”. 



Di hember de roja herî nexweş a 
































Bona desteberkirina van xalan 
divêt welat ji aliyê kesên wisa ve 
birêve biçe, ku xwe wekî dilsoz û 
berpirsyar li hemberî civakê de bi- 
zanin û hemû hewlên xwe di pêx- 
ema xizmetkirina bi civakê de bi 
kar bînin. Bona vê meremê di dest- 
pêkê de hewce ye ku di yekemîn 
qonaxên jiyanê de bingeha perw- 
erde û hînkirina takên mirov dest 
pê bike. 


Di welatên pêşkevtî û pîşesazî de 
bi tewahî ew hewcehiya hest pê 
hatiye kirin, û perwerde û hînkirin 
her di dema sawayiya takên civakê 
de dest pê dike, û em jî encama wê 
bi awayekî zelal dibînin. 

Roj a cîhaniya xebata li dijîîşkenceyê 
yek ji wan rojan e ku bo nehêlana 
îşkenceyê henike astengî danîne, 
lê mixabin gellek bi kêmî bo bi 
kiryar nehêlana îşkenceyê hewil 
hatiye dan, û zêdetir biryarên ku 
bo nehêlana îşkenceyê hatine dan, 
tenê di çarçoveya diruşman û li ser 
rûpelan bi cih maye. Baskirina li ser 
vê pirsa hestiyar gellek dixwaze, lê 
hekî em tenê bas ji îran û Kurdis- 
tana îranê bikin bo me eşkere dibe 
ku mixabin bi dirêjahiya çend dehi- 
kan wê îşkence, û êş û azarê, pêsîra 
vî welatî girtiye. 

Cihê heyrîmanê di wir de ye ku 
îşkence û tundûtîjiya li ser mirov bi 
awayekî her ji demên zarokatiyê ve 
dest pê dike, û ew yek dibe derdedi- 
lek (oqdeyek}, ku di hindurê zaro- 
kan de tê bi bingehîkirin, û bi vî 
awayî pêşeroja civakê, pêşerojeke 
tundûtîj dibe, û ew pêvajo heya 
herifîna yekcarî ya kesayetiya wan 
her dom dike, û eşkere ye ku jiyana 
di nava civakeke wisa de bi hemû 
astengiyan re berbirû ye. 


Çi di îrana li jêr deshilata paşayetî 
û çi jî di îrana li jêr deshilata Ko- 
mara îslamiya îranê de, yek ji wan 
emrazên ku bo parastina deshilatê 
bi kar tîne, bikaranîna îşkenceyê bi 
hemû şêweyan e. Çi di nava xwend- 
ingehan, û çi jî di nava civakê de, û 
li serveyî hemiyan, di nava girtîge- 
han de, îşkence bûye diyarokeke 
geşekirî ya bê sînor, û van îşkence 
û azaran, ne tenê nekariye ku 
asta tawanan kêm bike, belkû di 
geşekirina derdedil (oqde) ya 
tundûtîj de, roleke yekcar zaf lîsti- 
ye û dilîze. 

îşkencekirinê dîrokeke dûr û dirêj 
heye, û tenê armanc û encama 
îşkenceyê têkdana kesayetiya 
takên mirov e, da ku êdî şiyana 
berbirûbûna digel civakê û tev- 
lîbûna bi civakê re tunebe, di pi- 
raniya ayîn û ayînzayên welatên li 
jêr deshilata dîktatoran de, îşkence 
di nava manîfîstan de hatiye bicih- 
kirin, û bi awayekî yasayî û fermî 
di yasaya dadweriyê de îşare pê 
hatiye kirin. Yasayên dadweriyê ên 
îranê ji wan yasayan e ku rê ji bo 
îşkencekirina takên civakê (bend- 
kiriyan) xweş dike, û ew yek jî bi 


tenê di nava sînorên welatên Îslamî 
de namîne û biker û birêveberên 
îşkenceyê sînorên hemû pêwerên 
mirovî dibezînin û hinek caran 
asta wan îşkencekirina ew qas 
bilind dibe ku kesên li jê îşkenceyê 
de canê xwe ji dest didin, û tu na- 
wendeke lêkolînê jî tuneye ku bi 
hûrî lêkolînê ji bûyerên bi vî awayî 
bike. Mixabin gellek kesan di îranê 
de, li jêr îşkenceya karbidestên Ko- 
mara îslamiya îranê de canê xwe ji 
dest dane, ku gellek ji wan kesan 
ew bûn yên ku di hewla rizgariya 
neteweyan û desteberkirina azadî 
û demokrasiyê de bûn. 

Dema ku bas ji îşkence û azarê tê 
kirin, yekemîn wêneya ku dikeve 
nava mêjiyê mirovan de, zext û 
lêdana fîzîkî ye. Lê di rastî de ew 
bandora neyînî ku îşkenceya ruhî û 
derûnî li ser mirovan dadinê, gellek 
domdirêjtir ji îşkenceya leşî ye, û 
dibe sedema bi yekcarî jinavçûna 
takê îşkencekirî. 

Welatên pêşkevtî û demokrat bona 
asûdeyiya takên civaka xwe, ji tewa- 
ya emraz û teknolojiyên pêşkevtî 
mifahê werdigrin û tewaya hêza 


xwe ji bo bexteweriya mirovan bi 
karî tînin. 

Lê rejîma zal bi ser îranê de hemû 
teknolojiya pêşkevtî ya serdem bi 
kar tîne bona vê ku baştir bikare 
bandora neyînî li ser derûna miro- 
van dabinê, da ku bi vî awayî kesên 
azadîxwaz û rewşenbîr ji armancên 
wan dûr bixîne, û ber bi aliyekê ve 
bibe ku metersî bo ser deshilata 
wan ya dîktator nemîne. Di dawiyê 
de hewce ye ku em bi bîr bînin ku 
her demekê takek di warê hizrî de 
ber bi armanceke pîroz pêngavek 
hilgirtiye, eva heya dawiya jiyana 
xwe di hemberî îşkenceyê de berx- 
wedaniyê dike, û ji armancên xwe 
paşve venagere. 

Niha jî rêjeyeke yekcar zêde ji en- 
damên PDKÎ û takên civaka Kurd- 
istanê serbilindane di hemberî 
îşkenceyên Komara îslamiya îranê 
de berxwedaniyê dikin û dîrokeke 
zêrîn bo netewe, PDKÎ û xwe dini- 
vîsin, û diselimînin ku ermrazeke 
ne rewa wekî îşkenceyê nikare as- 
teng be li pêşberî gihîştina bi ar- 
manceke rewa wekî azadî û bidest- 
veanîna mafên neteweyî. 


îşkence emrazeke ne rewa bo gihîştina 
bi armanceke ne rewa 

Çekc ,_u — 


Kerameta mirov, hesta derûn û 
eqlê mirov xwazyarê rewşeke hê- 
jayî mirov e, da ku bibe xwediyê 
kesayetiyeke serbixwe û pozetîv. 
Bona hebûna serbixweyiya kesay- 
etiyê, û birêvebirina erk li hemberî 
civaka mirovî û xwezayê de, rewşa 
azad û asûdeyiya derûn, û hest bi 
tenahîkirinê wekî çend xalên ser- 
eke têne hesibandin. 

Hindustaniyekî 82 milyon dolar bo şahiya 

keça xwe xerc kir 


( " 'N 

Dijminê te gêrik be jî, hesabê 
wî bike: 

Dijmin dijmin e. Çi biçûk çi mezin. 
Heke mirov hesabê dijminê biçûk 
neke û di serî de ji holê raneke, 
an çareseriyekê jê re nebîne, her 
ku biçe wê mezin bibe û gelek di- 
jminê din jî biçûk derkevin holê. 

Dil bide ser dila, gul bide ser 
simbêla: 


nR* 


M ilyardêrekî Hindu- 
stanî 82 milyon dolar 
bo daweta pêkvejiyana 
keça xwe ya 26 salî xerc kir, û bi 
vî karî berberekanî tevî birayê 
xwe kir ku kesê dewlemend yê 
Birîtaniyayê ye. 

Li gorî nûçegehaniyan, li welatê 
îspaniya li bajarê Barsiloniya, 
milyardêrekî ku bi regez Hindu- 
stanî ye, bi navê “Bramod Mîtal" 
şahiyeke mezin bo keça xwe ya 
bi navê "Şirstî" pêk anî, ku li ser 


hev sê rojan dom kir, û 82 milyon 
û 500 hezar dolar bo dawetê xerc 
kir. 

Di vê dawetê de bi balafirê 
wêneyên mêhvanan digirtin, ku 
hejmara wan 500 kes dibû, û zê- 
detir ji 200 kesî xizmetkar û aşpêj 
xizmeta mêhvanan dikirin, ku li 
îspanya û Hindûstan û Tayîlendê 
hatibûne gazîkirin. 

Bi sedema dirêjîkêşana dawetê bo 
mideha sê rojan, hindek astengî 
bo hatin û çûna bo vê herêmê pêk 


hatibû. 


Bi xerckirina zêde ya dirav, babê 
keça Hindustanî, berberekaniya 
birayê xwe "Lakşimî Mîtal" kir, ku 
bi împiratorê pîşesaziya Asin û 
dewlemendê dewlemendên Birî- 
taniya tê naskirin. 

Di sala 2004’an de Lakşimî Mîtal 
dewlemendê Birîtaniya 55 milyon 
û 500 hezar dolar bo daweta keça 
xwe Fanîşya xerc kiribû. 


_ ^gflifr 

Gotinên 

Pêşînan 




Rûdaw - “Dîlan Gwyin" Kurdeka Swêdê li ser rêya "Hollywood"ê ye. Dayîka wê ji Bêdlîsa Kurdis- 
tana Bakûr û bavê wê jî ji Enqerê ye. Ew bixwe li paytexta Swêdê "Stockholm"ê ji dayîk bûye. 


Dil bi dil re divê. Dil çi dixwaze 
wî bidê wekî gulê ser simbêlan. 
Her tişt bi yê wekî xwe re, xweş 
û dilxweş e. 

Dil miqabilî dil e: 

Dilê yekî hemberî mirov ji mirov 
re bixwaze, yê mirov jî ji wî re 
dixwaze. Her tişt li hember yê 
xwe dinere dema sûde hebe, an 
başî hebe, jê re ew jî başiyê ji wî 
re dixwaze. 

Dil şûşe ye, ku bişkê cebar 
nabe: 


Dil wekî tê gotin narîn e nazik e. 
Ku mirov dil bişikîne, bi hêsanî 
mirov nikare bicebirîne. Mirov 
neheqiyê li yekî bike an dilê wî bi- 
hêle, dibe ku tu car ew kes nikar- 
ibe bi mirov re têkiliyê deyne. 


Dilê bêkesan li ser hemû kesî 
dişewite: 


"Dîlan Gwyin" bi rûyê xwe yê xweşik, dişibe lîstîkvana Amerîkî "Claire Forlan". Digel temenê xwe yê ciwan, 
wê heta niha di nava derdora 30 fîlmên metrajdirêj, metrajkurt û bernameyên cuda de cih girtiye. Dîlan wê 
di demeke kurt de, di fîlma Hollywood ya bi navê "Dracula Year Zero" de jî cih bigire. Ji bilî vê fîlmê, ewê di 
rêzefîlma BBC ya bi navê "Da Vinci's Demons 2" de hunera xwe pêşkêşî temaşevanan bike. 

Dîlan ji zarokatiya xwe ve ji fîlman hez dike. Ew gellek ji fîlmên action hez dike. Wê di temenê biçûk de dest 
bi leyistoka şanoyê kiriye, û piştre jî diçe çend dibistanên fîlm û şanogeriyê jî. Aktora ciwan di fîlma swêdî 
vya derhênerê kurd "Djengo Esmer" ya bi navê "Shoo Bre" de jî cih girtibû. 


Kesê bê kes dilşewat e. Dilê wî 
li ser herkesî dişewite, lewre ew 
pir di astengîyan re derbas dibe, 
herwha xwe tenê dihesibîne û 
dibêje qey herkes wekî min e. Ji 
ber tenêtî kişandiye jî mirovên 
bêkes naxwaze kesekî din jî wekî 
^wî bêkes bimîne. _ j 



















A: Îdrîs Sitwet 


Şaristana Melekşahî yek ji 
şaristanên parêzgeha îlamê ye û 
nawenda vê şaristanê jî bajarê Erk- 
waz e, û di sala 1385’an (2006] de, 
ji şaristana Mêhran cuda bû, û bûye 
şaristan, û rûberê vê şaristanê nêzîk 
bi 1608 kîlometra çargûşe ye ku 
dike %8 a rûberê parêzgeha îlamê, 
û ji du bexşan bi navên bexşa Gêçî 
û bexşa "Merkezî” (nawendî] pêk 
tê, û ji aliyê bakûr tevî şaristana 
îlamê, û ji aliyê başûr û rojava tevî 
şaristana Mêhran, ji rojhelat tevî 
şaristanên Dêhloran û Abdanan 
hevsînor e. 

Li gor serjimêriya sala 1385’an 
(2006], akinciyên vê şaristanê 
32759 kes bûye û Akinciyên vê de- 
verê kurd in, û bi kurdî dipeyvin û 
piraniya xelkê vê deverê bi cotkarî 
û terşdariyê (heywandarî] mijûl 
in, û di vê deverê de bi piranî dexl 
(genm], ceh û nok diçînin. 

Şaristana Melekşahî ji ber hebûna 
rûbar û çiyayan av û hewayekî xweş 
û hênik heye, û piraniya çiyayên vê 
deverê darûbar in, û xelkê vê de- 
verê weke deverên din ên kurdis- 
tanê çand û hunera xwe parastine. 

Şaristana Melikşahî di şerê navbera 
îran û îraqê de bû goriyê siyasetên 
her du welatan, û ji aliyê dewleta 
îraqê ve hat dagîrkirin, lê carek din 
bo ser xaka îranê hate vegerandin, 
û di wî şerî de xincî malwêraniyê tu 
tişteke din bo xelkê vê deverê bi dû 
re tunebû. 

Di vê şaristanê de pir cihên xweş bo 
geriyanê hene ku em dikarin îşare 
bi hin ji wan bikin wek: Rûbarê 
Seyid Mihemed, şikevta Tayege, Ta- 
lab Siyab Derwîş, Bendawa Çemg- 
erdelan, Goristana Kangonbed, 
Ketîbeya Golgol, Agirdana koşka 
Qînber û ...hwd. 

Şaristana Melekşahî, şaristanek 
kevnar e û di berê de cihê 
şaristaniyeta mirovahiyê bûye, û 


Şaristana Melekşahî 



zaf şûnwarên kevin hene ku em dikarin îşare bi kelha Coq bikin ku hin kes li ser vê baweriyê ne ku kelha han 
di rastî de navê wê, kelha selcoq bûye ku di serdemê selcoqiyan de cihê ragirtina zindaniyan bûye, û ketîbeya 
Golgol Melikşahî ku kevnaretiya wê vedigere bo 3000 sal berî niha, û Agirdana Çartaqî ku vedigere bo ser- 
demê Sasaniyan, û Ziyaretgeha seyid Mihemed Abid ku vedigere bo serdemê Sefewiyan, Şikewta Tayege, û 
Sûlava Ema. 



















Çend dîmenên Rêûresma 26’ê Sermawezê, Koye - Kurdistana Başûr 













































